Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: f) az adózás rendjérõl szóló 2003. évi XCII. törvény
Paragraph Index: 1492

(19) Az Áht. 64/D. §-a a következõ (12)–(13) bekezdéssel egészül ki: „(12) A helyi önkormányzat – a külön jogszabályban meghatározott határidõn belül benyújtott – kérelme alapján az év végi elszámolásban, illetve a kincstár felülvizsgálata során felhívás elfogadásával, vagy jogerõs határozattal megállapított visszafizetési és kamatfizetési kötelezettségére vonatkozóan a kincstár elnöke legfeljebb tizenkét havi részletfizetést engedélyezhet, amennyiben a kérelmezõ igazolja, hogy kötelezõ feladatainak ellátását az egyösszegû visszafizetés veszélyeztetné. A részletfizetésrõl hozott határozat ellen nem lehet fellebbezni. A részleteket a 64/A. § (5) bekezdésében, illetve a 64/B. § (2) bekezdésében szabályozott kamat az adott részlet visszafizetésének napjáig terheli. Amennyiben az önkormányzat a részletfizetést engedélyezõ határozatban foglalt fizetési kötelezettségének a határozatban foglaltak szerint nem tesz eleget, a visszafizetési és kamatfizetési kötelezettség egy összegben, azonnal esedékessé válik. Ha az így keletkezett egyösszegû fizetési kötelezettségének az esedékessé válást követõ tizenöt napon belül az önkormányzat nem tesz eleget, a kincstár azonnali beszedési megbízást nyújt be a helyi önkormányzat ellen, és ezt követõen a 63. §

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes